title: Регламент за изпълнение (ЕС) 2016/1025 на Комисията от 24 юни 2016 година за изменение на приложение I към Регламент (ЕО) № 1342/2008 на Съвета по отношение на определянето на групите бим тралове в определени географски зони

text:
               25.6.2016

               BG

               Официален вестник на Европейския съюз

               L 168/7

         РЕГЛАМЕНТ ЗА ИЗПЪЛНЕНИЕ (ЕС) 2016/1025 НА КОМИСИЯТА
   от 24 юни 2016 година
   за изменение на приложение I към Регламент (ЕО) № 1342/2008 на Съвета по отношение на определянето на групите бим тралове в определени географски зони
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1342/2008 на Съвета от 18 декември 2008 г. за създаване на дългосрочен план за запасите от атлантическа треска и риболовните стопанства, които експлоатират тези запаси, и за отмяна на Регламент (ЕО) № 423/2004 (1), и по-специално член 31 от него,
   като има предвид, че:

               (1)

               В Регламент (ЕО) № 1342/2008 се предвижда ограниченията на риболовното усилие да бъдат налагани на групи за риболовно усилие, които се определят от групите риболовни съоръжения и географските зони, посочени в приложение I към същия регламент.

               (2)

               Една от основните цели на общата политика в областта на рибарството е премахването на разточителната практика да се изхвърля уловена риба. От 2016 г. и най-късно до 2019 г. постепенно ще влезе в сила задължението за разтоварване на сушата за някои видове дълбоководен риболов, които понастоящем са обхванати от режима на риболовното усилие по силата на Регламент (ЕО) № 1342/2008.

               (3)

               За целите на изпълнението на задължението за разтоварване е необходимо настоящият режим на риболовното усилие да стане по-гъвкав, за да се даде възможност на рибарите да използват по-избирателни съоръжения с по-голям размер на окото. В този контекст беше счетено за необходимо да се провери дали сегашната структура на групите за риболовно усилие все още е икономически ефективна от гледна точка на съотношението между разходите за управление и нуждата от опазване.

               (4)

               В резултат на това на Научния, технически и икономически комитет по рибарство (НТИКР) беше възложено да даде препоръка относно възможността за сливане на настоящите групи риболовни съоръжения бим тралове BT1 и BT2, използвани за определяне на групите за риболовно усилие. НТИКР стигна до заключението (2), че има риск от нарастване на смъртността от риболов при треската, ако групите риболовни съоръжения BT1 и BT2 бъдат слети. Той стигна също така до заключението, че новосъздадената чрез сливането група ще бъде по-разнородна от гледна точка на биологичните запаси, отколкото с отделни групи BT1 и BT2. Друго заключение е, че е малко вероятно да се увеличи икономическата ефективност, тъй като ще бъде необходимо да се предприемат допълнителни мерки за противодействие на евентуалното нарастване на смъртността от риболов при треската. НТИКР обаче стигна и до заключението, че такова сливане би позволило на рибарите да извършват по-селективен риболов. С евентуалното сливане на групите риболовни съоръжения би могъл да се намали нежеланият улов на писия и други калканоподобни.

               (5)

               НТИКР също така докладва, че на съоръженията от BT1 и BT2 кумулативно се падат само 5 % от общия улов на атлантическа треска в Северно море и че потенциалното отражение от подобно сливане върху смъртността на треската ще бъде ограничено.

               (6)

               Неотдавна извършеното сливане на групите риболовни съоръжения дънни тралове и грибове (TR) по силата на Регламент за изпълнение (ЕС) 2015/2324 на Комисията (3) има отрицателни последици за онези държави членки, които редовно са прехвърляли риболовни усилия от групите съоръжения BT към групите съоръжения TR2. С евентуалното сливане на групите съоръжения BT тези отрицателни ефекти ще бъдат потушени.

               (7)

               Сливането ще намали значително разходите за управление чрез намаляване на административните разходи за националните органи и за рибарите. Това се дължи по-специално на факта, че много от рибарите използват по няколко различни съоръжения и съответно принадлежат към няколко групи за риболовно усилие, поради което при разпределянето на риболовното усилие за тях се налага да се извършват сложни изчисления.

               (8)

               Съгласно становището на ICES (4) природозащитният статус на запаса от атлантическа треска в Северно море в подзона IV на ICES, участък VIId на ICES и западната част от участък IIIa на ICES (Skagerrak) се е подобрил значително.

               (9)

               Поради това не е целесъобразно да се запазят отделни групи риболовни съоръжения BT1 и BT2 в следните зони: Skagerrak, частта от зона IIIa на ICES, която не попада в Skagerrak и в Kattegat, зона IV на ICES и водите на Съюза, попадащи в зона IIa на ICES, както и зона VIId на ICES. Предвид лошото състояние на запасите от атлантическа треска в Kattegat, зони VIIa и VIa на ICES и водите на Съюза, попадащи в зона Vb на ICES, сливането на групите риболовни съоръжения следва да не се прилага за изброените зони.

               (10)

               Комисията ще следи отблизо последиците от сливането на групите риболовни съоръжения BT1 и BT2 върху смъртността от риболов при атлантическата треска. Ако е целесъобразно, тя ще адаптира структурата на групите съоръжения по съответния начин, в случай че смъртността от риболов при атлантическата треска се увеличи в резултат на изхвърляне на улов.

               (11)

               С цел Комисията и държавите членки да могат да наблюдават развитието на ситуацията без допълнителни административни разходи, е уместно да не се променя действащата система за докладване.

               (12)

               Поради това Регламент (ЕО) № 1342/2008 следва да бъде изменен.

               (13)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент (ЕО) № 1342/2008 се добавя следната точка:

                  „4.

                  Чрез дерогация от точка 1 за управлението на риболовното усилие в зоната, посочена в точка 2, буква б), групите риболовни съоръжения BT1 и BT2 се разглеждат като една група риболовни съоръжения с размер на окото, по-голям или равен на 80 mm. Държавите членки продължат да докладват поотделно за използването на риболовното усилие за групите риболовни съоръжения BT1 и BT2, както се изисква в членове 33 и 34 от Регламент (ЕО) № 1224/2009.“

   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2016 година.

            За Комисията

            Председател

         Jean-Claude JUNCKER

      (1)  ОВ L 348, 24.12.2008 г., стр. 20.

      (2)  Сливане на категориите риболовни съоръжения BT1 и BT2 в Северно море (STECF-16-02).

      (3)  ОВ L 328, 12.12.2015 г., стр. 101.

      (4)  ICES Advice on fishing opportunities, catch, and effort Greater North Sea and Celtic Seas Ecoregions (Становище на ICES за възможностите за риболов, улова и усилието в екорегионите Северно море в широките му граници и Келтско море): 6.3.4. Атлантическа треска (Gadus morhua) в подзона IV и участъци VIId и IIIa запад (Северно море, източната част на Ламанша и Skagerrak), 30.6.2015 г.


title: Регламент за изпълнение (ЕС) № 444/2013 на Комисията от 7 май 2013 година относно класирането на някои стоки в Комбинираната номенклатура

text:
               15.5.2013

               BG

               Официален вестник на Европейския съюз

               L 130/19

         РЕГЛАМЕНТ ЗА ИЗПЪЛНЕНИЕ (ЕС) № 444/2013 НА КОМИСИЯТА
   от 7 май 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Продуктът представлява прах със жълт до жълто-кафяв цвят, съдържащ (%, тегловни):

                              протеини

                              62,5

                              скорбяла-нишесте/глюкоза

                              7

                              влага

                              9

                              сурови влакна

                              3,9

                              сурови мазнини

                              1,1

                              сурова пепел

                              6

                        Продуктът се получава от обезмаслени семена от соя след допълнително извличане на маслото с вода и етанол, за да се отстранят разтворимите въглехидрати и минерали.
                  Продуктът не е годен за консумация от човека и се използва за храна на животни.

                  2309 90 31

                  Класирането се определя от общи правила 1 и 6 за тълкуване на Комбинираната номенклатура, забележка 1 към глава 23 и текстовете на кодове по КН 2309, 2309 90 и 2309 90 31.
                  Продуктът представлява протеинов концентрат, а не остатък, получен чрез пряко извличане от семена от соя. Поради това се изключва класиране в позиция 2304.
                  Продуктът се получава чрез обработка на обезмаслени семена от соя до такава степен, че поради това е загубил основните характеристики на първоначалната суровина (вж. забележка 1 към глава 23 и обяснителните бележки за позиция 2309 от Хармонизираната система).
                  Продуктът не е годен за консумация от човека и е предназначен единствено за храна на животни. Поради това той трябва да бъде класиран в код по КН 2309 90 31 като други препарати от видовете, използвани за храна на животни.


title: Регламент за изпълнение (ЕС) № 450/2012 на Комисията от 29 май 2012 година за изменение на Регламент за изпълнение (ЕС) № 543/2011 по отношение на праговите нива на допълнителните мита за домати, кайсии, лимони, сливи, праскови, включително праскови без мъх, круши и трапезно грозде

text:
               30.5.2012

               BG

               Официален вестник на Европейския съюз

               L 140/53

         РЕГЛАМЕНТ ЗА ИЗПЪЛНЕНИЕ (ЕС) № 450/2012 НА КОМИСИЯТА
   от 29 май 2012 година
   за изменение на Регламент за изпълнение (ЕС) № 543/2011 по отношение на праговите нива на допълнителните мита за домати, кайсии, лимони, сливи, праскови, включително праскови без мъх, круши и трапезно грозде
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 143, буква б) във връзка с член 4 от него,
   като има предвид, че:

               (1)

               В Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2) се предвижда наблюдение на вноса на продуктите, изброени в приложение XVIII към него. Това наблюдение се извършва съгласно правилата, предвидени в член 308г от Регламент (ЕО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (3).

               (2)

               С цел прилагане на член 5, параграф 4 от Споразумението за селското стопанство (4), сключено в рамките на многостранните търговски преговори от Уругвайския кръг, и въз основа на последните получени данни за 2009 г., 2010 г. и 2011 г. следва да се коригират праговите нива на допълнителните мита за домати, кайсии, лимони, сливи, праскови, включително праскови без мъх и нектарини, круши и трапезно грозде, считано от 1 юни 2012 г.

               (3)

               Поради това Регламент за изпълнение (ЕС) № 543/2011 следва да бъде съответно изменен.

               (4)

               С оглед на необходимостта да се осигури прилагането на тази мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложение XVIII към Регламент за изпълнение (ЕС) № 543/2011 се заменя с текста от приложението към настоящия регламент.
   Член 2
   Настоящия регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 май 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      (3)  ОВ L 253, 11.10.1993 г., стр. 1.

      (4)  ОВ L 336, 23.12.1994 г., стр. 22.

      ПРИЛОЖЕНИЕ

            „ПРИЛОЖЕНИЕ XVIII

               ДОПЪЛНИТЕЛНИ ВНОСНИ МИТА: ДЯЛ IV, ГЛАВА I, РАЗДЕЛ 2

            Без да се засягат правилата за тълкуване на Комбинираната номенклатура, описанието на стоките се разглежда като имащо само указателно значение. Приложното поле на допълнителните мита за целите на настоящото приложение е определено от обхвата на кодовете по КН — такива, каквито са в момента на приемането на настоящия регламент.

                        Пореден номер

                        Код по КН

                        Описание на стоките

                        Срок на прилагане

                        Прагови нива
                        (в тонове)

                        78.0015

                        0702 00 00

                        Домати, пресни или охладени

                        от 1 октомври до 31 май

                        486 747

                        78.0020

                        от 1 юни до 30 септември

                        34 241

                        78.0065

                        0707 00 05

                        Краставици

                        от 1 май до 31 октомври

                        13 402

                        78.0075

                        от 1 ноември до 30 април

                        18 306

                        78.0085

                        0709 91 00

                        Артишок (ангинарии)

                        от 1 ноември до 30 юни

                        11 620

                        78.0100

                        0709 93 10

                        Тиквички

                        от 1 януари до 31 декември

                        54 760

                        78.0110

                        0805 10 20

                        Сладки портокали, пресни

                        от 1 декември до 31 май

                        292 760

                        78.0120

                        0805 20 10

                        Клементинки

                        от 1 ноември до края на февруари

                        85 392

                        78.0130

                        0805 20 30
                        0805 20 50
                        0805 20 70
                        0805 20 90

                        Мандарини (включително тангерини и сатсумаси); wilkings и подобни цитрусови хибриди

                        от 1 ноември до края на февруари

                        99 128

                        78.0155

                        0805 50 10

                        Лимони (Citrus limon, Citrus limonum)

                        от 1 юни до 31 декември

                        311 193

                        78.0160

                        от 1 януари до 31 май

                        101 513

                        78.0170

                        0806 10 10

                        Трапезно грозде

                        от 21 юли до 20 ноември

                        76 299

                        78.0175

                        0808 10 80

                        Ябълки

                        от 1 януари до 31 август

                        701 247

                        78.0180

                        от 1 септември до 31 декември

                        64 981

                        78.0220

                        0808 30 90

                        Круши

                        от 1 януари до 30 април

                        225 388

                        78.0235

                        от 1 юли до 31 декември

                        33 797

                        78.0250

                        0809 10 00

                        Кайсии

                        от 1 юни до 31 юли

                        4 908

                        78.0265

                        0809 29 00

                        Череши, различни от вишни

                        от 21 май до 10 август

                        59 061

                        78.0270

                        0809 30

                        Праскови, включително брюнони и нектарини

                        от 11 юни до 30 септември

                        14 577

                        78.0280

                        0809 40 05

                        Сливи

                        от 11 юни до 30 септември

                        7 924“


title: Регламент за изпълнение (ЕС) 2016/1998 на Комисията от 15 ноември 2016 година за оттегляне на приемането на ангажимента за петима производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки

text:
               16.11.2016

               BG

               Официален вестник на Европейския съюз

               L 308/8

         РЕГЛАМЕНТ ЗА ИЗПЪЛНЕНИЕ (ЕС) 2016/1998 НА КОМИСИЯТА
   от 15 ноември 2016 година
   за оттегляне на приемането на ангажимента за петима производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 8 от него,
   като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 13 от него,
   като с настоящото уведомява държавите членки,
   като има предвид, че:
   A.   АНГАЖИМЕНТ И ДРУГИ СЪЩЕСТВУВАЩИ МЕРКИ

               (1)

               С Регламент (ЕС) № 513/2013 (3) Европейската комисия („Комисията“) наложи временно антидъмпингово мито върху вноса в Европейския съюз („Съюза“) на кристални силициеви фотоволтаични модули („модули“) и ключови компоненти (т.е. елементи и полупроводникови пластини) с произход или изпратени от Китайската народна република (КНР).

               (2)

               Група производители износители възложиха на Китайската търговска камара за внос и износ на машини и електронни продукти (CCCME) да предложи на Комисията от тяхно име ценови ангажимент, което CCCME направи. От условията на посочения ценови ангажимент е видно, че той представлява съвкупност от индивидуални ценови ангажименти за всеки производител износител, които от съображения за административно удобство са координирани от CCCME.

               (3)

               С Решение 2013/423/ЕС (4) Комисията прие този ценови ангажимент по отношение на временното антидъмпингово мито. С Регламент (ЕС) № 748/2013 (5) Комисията измени Регламент (ЕС) № 513/2013, за да се въведат техническите промени, необходими поради приемането на ангажимента, по отношение на временното антидъмпингово мито.

               (4)

               С Регламент за изпълнение (ЕС) № 1238/2013 (6) Съветът наложи окончателно антидъмпингово мито върху вноса в Съюза на модули и елементи с произход или изпратени от КНР („разглежданите продукти“). С Регламент за изпълнение (ЕС) № 1239/2013 (7) Съветът наложи също така окончателно изравнително мито върху вноса в Съюза на разглежданите продукти.

               (5)

               След получаване на уведомление за изменена версия на ценовия ангажимент от страна на група производители износители („производителите износители“) съвместно със CCCME, с Решение за изпълнение 2013/707/ЕС (8) Комисията потвърди приемането на изменения ценови ангажимент („ангажимента“) за периода на прилагане на окончателните мерки. В приложението към посоченото решение са изброени производителите износители, за които ангажиментът бе приет, сред които:

                           а)

                           Wuxi Suntech Power Co. Ltd, Suntech Power Co. Ltd, Wuxi Sunshine Power Co. Ltd, Luoyang Suntech Power Co. Ltd, Zhenjiang Rietech New Energy Science Technology Co. Ltd и Zhenjiang Ren De New Energy Science Technology Co. Ltd заедно с техните свързани дружества в Съюза, съвместно попадащи в обхвата на допълнителен код по ТАРИК B796 („Wuxi Suntech“);

                           б)

                           Jinko Solar Co. Ltd, Jinko Solar Import and Export Co. Ltd, ZHEJIANG JINKO SOLAR CO. LTD и ZHEJIANG JINKO SOLAR TRADING CO. LTD заедно с техните свързани дружества в Съюза, съвместно попадащи в обхвата на допълнителен код по ТАРИК B845 („Jinko Solar“);

                           в)

                           Risen Energy Co., Ltd заедно с неговото свързано дружество в Съюза, съвместно попадащи в обхвата на допълнителен код по ТАРИК B868 („Risen Energy“);

                           г)

                           JingAo Solar Co. Ltd, Shanghai JA Solar Technology Co. Ltd, JA Solar Technology Yangzhou Co. Ltd, Hefei JA Solar Technology Co. Ltd и Shanghai JA Solar PV Technology Co. Ltd заедно с тяхното свързано дружество в Съюза, съвместно попадащи в обхвата на допълнителен код по ТАРИК B794 („JA Solar“); както и

                           д)

                           Sumec Hardware & Tools Co. Ltd и Phono Solar Technology Co. Ltd заедно с техните свързани дружества в Съюза, съвместно попадащи в обхвата на допълнителен код по ТАРИК B866 („Sumec“).

               (6)

               С Решение за изпълнение 2014/657/ЕС (9) Комисията прие предложение от производителите износители съвместно със CCCME за пояснения относно прилагането на ангажимента по отношение на разглежданите продукти, обхванати от ангажимента, а именно модули и елементи с произход или изпратени от КНР, понастоящем класирани в код по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, по-долу са наречени общо „мерките“.

               (7)

               С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители.

               (8)

               С Регламент за изпълнение (ЕС) 2015/1403 (11) Комисията оттегли приемането на ангажимента за още един производител износител.

               (9)

               С Регламент за изпълнение (ЕС) 2015/2018 (12) Комисията оттегли приемането на ангажимента за двама производители износители.

               (10)

               С Известие за започване, публикувано в Официален вестник на Европейския съюз
                   (13) на 5 декември 2015 г., Комисията започна разследване в рамките на преразглеждане с оглед на изтичане на срока на действие на антидъмпинговите мерки.

               (11)

               С Известие за започване, публикувано в Официален вестник на Европейския съюз
                   (14) на 5 декември 2015 г., Комисията започна разследване в рамките на преразглеждане с оглед на изтичане на срока на действие на изравнителните мерки.

               (12)

               С Известие за започване, публикувано в Официален вестник на Европейския съюз
                   (15) на 5 декември 2015 г., Комисията също така започна частично междинно преразглеждане на антидъмпинговите и изравнителните мерки.

               (13)

               С Регламент за изпълнение (ЕС) 2016/115 (16) Комисията оттегли приемането на ангажимента за още един производител износител.

               (14)

               С Регламент за изпълнение (ЕС) 2016/185 (17) Комисията разшири обхвата на окончателното антидъмпингово мито, наложено с Регламент за изпълнение (ЕС) № 1238/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (15)

               С Регламент за изпълнение (ЕС) 2016/184 (18) Комисията разшири обхвата на окончателното изравнително мито, наложено с Регламент за изпълнение (ЕС) № 1239/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (16)

               С Регламент за изпълнение (ЕС) 2016/1045 (19) Комисията оттегли приемането на ангажимента за още един производител износител.

               (17)

               С Регламент за изпълнение (ЕС) 2016/1382 (20) Комисията оттегли приемането на ангажимента за още петима производители износители.

               (18)

               С Регламент за изпълнение (ЕС) 2016/1402 (21) Комисията оттегли приемането на ангажимента за още трима производители износители.

         Б.   УСЛОВИЯ НА АНГАЖИМЕНТА И ДОБРОВОЛНО ОТТЕГЛЯНЕ

               (19)

               Съгласно ангажимента всеки производител износител може доброволно да оттегли ангажимента си във всеки един момент от прилагането му.

               (20)

               През август 2016 г. Wuxi Suntech уведоми Комисията, че желае да се оттегли от ангажимента.

               (21)

               През септември 2016 г. Jinko Solar, Risen Energy, JA Solar и Sumec уведомиха Комисията, че също желаят да се оттеглят от ангажимента.

         В.   ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА

               (22)

               Поради това, в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент, както и в съответствие с условията на ангажимента, Комисията стигна до заключението, че приемането на ангажимента по отношение на Wuxi Suntech, Jinko Solar, Risen Energy, JA Solar и Sumec следва да се оттегли.

               (23)

               Съответно съгласно член 8, параграф 9 от основния антидъмпингов регламент и член 13, параграф 9 от основния антисубсидиен регламент окончателното антидъмпингово мито, наложено с член 1 от Регламент за изпълнение (ЕС) № 1238/2013, и окончателното изравнително мито, наложено с член 1 от Регламент за изпълнение (ЕС) № 1239/2013, се прилагат автоматично за вноса на разглеждания продукт с произход или изпратен от КНР и произведен от Wuxi Suntech (допълнителен код по ТАРИК B796), Jinko Solar (допълнителен код по ТАРИК B845), Risen Energy (допълнителен код по ТАРИК B868), JA Solar (допълнителен код по ТАРИК B794) и Sumec (допълнителен код по ТАРИК B866) от деня на влизане в сила на настоящия регламент.

               (24)

               За сведение в таблицата в приложението към настоящия регламент са посочени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,

         ПРИЕ НАСТОЯЩИЯ РЕГЛАМЕНТ:
   Член 1
   Приемането на ангажимента във връзка с дружествата:

               а)

               Wuxi Suntech Power Co. Ltd, Suntech Power Co. Ltd, Wuxi Sunshine Power Co. Ltd, Luoyang Suntech Power Co. Ltd, Zhenjiang Rietech New Energy Science Technology Co. Ltd и Zhenjiang Ren De New Energy Science Technology Co. Ltd заедно с техните свързани дружества в Съюза, съвместно попадащи в обхвата на допълнителен код по ТАРИК B796 („Wuxi Suntech“);

               б)

               Jinko Solar Co. Ltd, Jinko Solar Import and Export Co. Ltd, ZHEJIANG JINKO SOLAR CO. LTD и ZHEJIANG JINKO SOLAR TRADING CO. LTD заедно с техните свързани дружества в КНР и в Съюза, съвместно попадащи в обхвата на допълнителен код по ТАРИК B845 („Jinko Solar“);

               в)

               Risen Energy Co., Ltd заедно с неговото свързано дружество в Съюза, съвместно попадащи в обхвата на допълнителен код по ТАРИК B868 („Risen Energy“);

               г)

               JingAo Solar Co. Ltd, Shanghai JA Solar Technology Co. Ltd, JA Solar Technology Yangzhou Co. Ltd, Hefei JA Solar Technology Co. Ltd и Shanghai JA Solar PV Technology Co. Ltd заедно с тяхното свързано дружество в Съюза, съвместно попадащи в обхвата на допълнителен код по ТАРИК B794 („JA Solar“); както и

               д)

               Sumec Hardware & Tools Co. Ltd и Phono Solar Technology Co. Ltd заедно с техните свързани дружества в Съюза, съвместно попадащи в обхвата на допълнителен код по ТАРИК B866 („Sumec“),

         се оттегля.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 ноември 2016 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016, стр. 21.

      (2)  ОВ L 176, 30.6.2016 г., стр. 55.

      (3)  ОВ L 152, 5.6.2013 г., стр. 5.

      (4)  ОВ L 209, 3.8.2013 г., стр. 26.

      (5)  ОВ L 209, 3.8.2013 г., стр. 1.

      (6)  ОВ L 325, 5.12.2013 г., стр. 1.

      (7)  ОВ L 325, 5.12.2013 г., стр. 66.

      (8)  ОВ L 325, 5.12.2013 г., стр. 214.

      (9)  ОВ L 270, 11.9.2014 г., стр. 6.

      (10)  ОВ L 139, 5.6.2015 г., стр. 30.

      (11)  ОВ L 218, 19.8.2015 г., стр. 1.

      (12)  ОВ L 295, 12.11.2015 г., стр. 23.

      (13)  ОВ C 405, 5.12.2015 г., стр. 8.

      (14)  ОВ C 405, 5.12.2015 г., стр. 20.

      (15)  ОВ C 405, 5.12.2015 г., стр. 33.

      (16)  ОВ L 23, 29.1.2016 г., стр. 47.

      (17)  ОВ L 37, 12.2.2016 г., стр. 76.

      (18)  ОВ L 37, 12.2.2016 г., стр. 56.

      (19)  ОВ L 170, 29.6.2016 г., стр. 5.

      (20)  ОВ L 222, 17.8.2016 г., стр. 10.

      (21)  ОВ L 228, 23.8.2016 г., стр. 16.

      ПРИЛОЖЕНИЕ

         Списък на дружествата

                  Наименование на дружеството

                  Допълнителен код по ТАРИК

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zhejiang Era Solar Technology Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Shuzhou) Limited
                  GCL System Integration Technology Co. Ltd

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Регламент за изпълнение (ЕС) № 1239/2011 на Комисията от 30 ноември 2011 година за откриване на постоянна тръжна процедура за внос на захар с код по КН 1701 с намалено мито за пазарната 2011/2012 година

text:
               1.12.2011

               BG

               Официален вестник на Европейския съюз

               L 318/4

         РЕГЛАМЕНТ ЗА ИЗПЪЛНЕНИЕ (ЕС) № 1239/2011 НА КОМИСИЯТА
   от 30 ноември 2011 година
   за откриване на постоянна тръжна процедура за внос на захар с код по КН 1701 с намалено мито за пазарната 2011/2012 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 187 във връзка с член 4 от него,
   като има предвид, че:

               (1)

               От няколко месеца цените на световния пазар на захар са на равнище, близко до или дори над цената на вътрешния пазар на Съюза. Прогнозите за световните пазарни цени на борсите за фючърсни сделки със захар в Ню Йорк и Лондон за месеците март, май и юли 2012 г. също сочат, че цените на световния пазар ще останат високи. Поради това се очаква вносът от трети държави, които се възползват от определени преференциални споразумения, да отбележи само умерен ръст през пазарната 2011/2012 година.

               (2)

               Прогнозираният захарен баланс на Съюза за пазарната 2011/2012 година посочва негативна разлика между наличните и използваните количества. Произтичащото ниско ниво на крайна наличност поражда опасност от нарушаване на доставките на пазара на захар в Съюза.

               (3)

               Поради тази причина и с цел да се увеличи предлагането, е необходимо вносът да бъде улеснен чрез намаляването на вносните мита за определени количества захар по начин, подобен на предвидения в Регламент за изпълнение (ЕС) № 634/2011 на Комисията от 29 юни 2011 г. за откриване на постоянна тръжна процедура за внос на захар с код по КН 1701 с намалено мито за пазарната 2010/2011 година (2). Количеството и намалението на митата следва да бъдат преценени предвид текущото състояние и вероятните промени на пазара на Съюза и на световния пазар на захар. Следователно количеството и намалението трябва да се основават на тръжна процедура.

               (4)

               Следва да бъдат уточнени минималните изисквания за допустимост за участие в търг.

               (5)

               За всеки търг следва да се предостави гаранция. Тя следва да се приложи като гаранция към заявлението за лицензия за внос в случай на спечелила оферта и да се освободи, ако кандидатът не спечели търга.

               (6)

               Компетентните органи на държавите-членки следва да уведомят Комисията за допустимите тръжни оферти. С цел да се опростят и стандартизират тези уведомления следва да бъдат осигурени съответните образци.

               (7)

               За всяка частична покана за търг следва да се даде възможност на Комисията да определи минималния размер на митото и, ако е необходимо, коефициент на разпределение с цел намаляване на приетите количества или да реши да не определя минимално мито.

               (8)

               Държавите-членки следва да информират своевременно участниците в търга за резултата от участието им в частичната покана.

               (9)

               Следва да стане ясно, че по време на първите три месеца от пазарната година лицензиите за внос на сурова захар за рафиниране следва да се издават само на рафинерии на пълен работен ден.

               (10)

               Компетентните органи следва да уведомят Комисията за количествата, за които са издадени лицензии за внос. За тази цел Комисията трябва да им предостави съответните образци.

               (11)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Открива се постоянна тръжна процедура с референтен номер 09.4313 за внос на захар с код по КН 1701 с намалено мито за пазарната 2011/2012 година.
   Тази митническа ставка заменя общата митническа тарифа и допълнителните мита, посочени в член 141 от Регламент (ЕО) № 1234/2007 и член 36 от Регламент (ЕО) № 951/2006 на Комисията (3).
   Прилагат се разпоредбите на Регламент (ЕО) № 376/2008 на Комисията (4), освен ако в настоящия регламент е предвидено друго.
   Член 2
   1.   Периодът, през който могат да се подават тръжни оферти в отговор на първата частична покана за участие в търг, приключва на 7 декември 2011 г. в 12 часа на обяд брюкселско време.
   2.   Периодите, през които могат да се подават тръжни оферти в отговор на втората и последващите частични покани, започват от първия работен ден след края на предходния период. Те приключват в 12 часа на обяд брюкселско време на 14 декември 2011 г., 21 декември 2011 г., 11 януари 2012 г., 25 януари 2012 г., 1 февруари 2012 г., 15 февруари 2012 г., 6 юни 2012 г., 27 юни 2012 г. и 11 юли 2012 г.
   3.   Комисията може да спре подаването на тръжни оферти за една или няколко частични покани за участие в търг.
   Член 3
   1.   Тръжните оферти се подават от оператори, установени в Съюза. Те се подават до компетентния орган в държавата-членка, в която съответният оператор е регистриран по ДДС.
   2.   Тръжните оферти се подават посредством формуляра за заявление за лицензия за внос, който е предоставен в приложение I към Регламент (ЕО) № 376/2008.
   3.   Формулярът за заявление може да се подава по електронен път по начина, предоставен на операторите от съответната държава-членка. Компетентните органи на държавата-членка може да изискват подадените по електронен път оферти да бъдат придружени от усъвършенстван електронен подпис по смисъла на Директива 1999/93/ЕО на Европейския парламент и на Съвета (5).
   4.   Тръжните оферти се считат за допустими, само ако са изпълнени следните условия:

               а)

               в тръжните оферти са посочени:

                           i)

                           в клетка 4 — името, адресът и номерът по ДДС на участника в търга;

                           ii)

                           в клетки 17 и 18 — предлаганото количество захар, което е най-малко 20 тона и не надвишава 45 000 тона, закръглено до цяло число;

                           iii)

                           в клетка 20 — предложената сума на митата в евро на тон захар, закръглена до не повече от два знака след десетичната запетая;

                           iv)

                           в клетка 16 — осемцифреният код по КН на захарта;

               б)

               преди изтичането на срока за подаване на тръжните оферти е представено доказателство, че участникът в търга е депозирал гаранцията, предвидена в член 4, параграф 1;

               в)

               тръжната оферта е представена на официалния език или на един от официалните езици на държавата-членка, в която е подадена;

               г)

               тръжната оферта съдържа препратка към настоящия регламент и крайния срок за подаване на оферти;

               д)

               тръжната оферта не включва никакви допълнителни условия, установени от кандидата, които са различни от предвидените в настоящия регламент.

         5.   Офертите, които не са подадени в съответствие с параграфи 1 и 2, не се разглеждат.
   6.   Кандидатите не представят повече от една оферта за осемцифрен код по КН за една и съща частична покана за участие в търг.
   7.   След като бъде подадена, тръжната оферта не може да бъде оттегляна или изменяна.
   Член 4
   1.   В съответствие с разпоредбите на дял III от Регламент (ЕИО) № 2220/85 на Комисията (6) всеки кандидат депозира гаранция от 150 EUR на тон захар, подлежаща на внос съгласно настоящия регламент.
   2.   Когато дадена оферта спечели търга, гаранцията става гаранция за лицензията за внос.
   3.   При офертите, които не са спечелили търга, гаранцията, упомената в параграф 1, се освобождава.
   Член 5
   1.   Компетентните органи на държавите-членки вземат решение относно валидността на тръжните оферти въз основа на условията, посочени в член 3.
   2.   Лицата, които са упълномощени да получават и разглеждат тръжните оферти, са задължени да не разкриват свързаната с тях информация на неупълномощени лица.
   3.   Когато компетентните органи на държавите-членки решат, че дадена оферта е невалидна, те уведомяват участника в търга, който я е подал.
   4.   В рамките на два часа след изтичането на срока за подаване, предвиден в член 2, параграфи 1 и 2, съответният компетентен орган уведомява Комисията по факс относно подадените допустими тръжни оферти. Това уведомление не съдържа информацията, посочена в член 3, параграф 4, буква а), подточка i).
   5.   Формата и съдържанието на уведомленията се определят въз основа на образци, предоставени на държавите-членки от Комисията. Когато няма подадени тръжни оферти, компетентният орган уведомява Комисията за това по факс в рамките на същия срок.
   Член 6
   Предвид текущото положение и предвижданите промени на пазарите на захарта в Съюза и в света Комисията определя минимално мито или решава да не определя такова за всяка частична покана за участие в търг и за всеки осемцифрен код по КН, като приема регламент за изпълнение в съответствие с процедурата, предвидена в член 195, параграф 2 от Регламент (ЕО) № 1234/2007.
   По силата на регламента за изпълнение Комисията определя при необходимост и коефициента на разпределение, приложим за тръжните оферти с искане за минимален размер на митата. В този случай гаранцията, посочена в член 4, се освобождава пропорционално на разпределените количества.
   Член 7
   1.   Когато не е определен минимален размер на митото, всички тръжни оферти се отхвърлят.
   2.   В рамките на три работни дни след датата на публикуване на регламента за изпълнение, посочен в член 6, съответният компетентен орган уведомява кандидатите за резултата от участието им в частичната покана за участие в търг.
   Член 8
   1.   Не по-късно от последния работен ден на седмицата, следваща седмицата, през която е публикуван посоченият в член 6 регламент за изпълнение, компетентният орган издава лицензия за внос на всички участници в търга, чиято оферта съдържа предложение за мито по осемцифрения код по КН, равняващо се или надвишаващо минималното мито, определено за този осемцифрен код по КН от Комисията. Възложените количества вземат предвид коефициента на разпределение, определен от Комисията в съответствие с член 6.
   Компетентните органи на държавите-членки не издават лицензии за тръжни оферти, за които не е постъпило уведомление в съответствие с член 5, параграф 4.
   2.   Лицензиите за внос съдържат следните данни:

               а)

               в клетка 16 — осемцифрения код по КН на захарта;

               б)

               в клетки 17 и 18 — възложеното количество захар;

               в)

               в клетка 20 — поне една от формулировките, посочени в част А от приложение I;

               г)

               в клетка 24 — приложимите мита съгласно формулировките, посочени в част Б от приложение I.

         3.   Чрез дерогация от член 8, параграф 1 от Регламент (ЕО) № 376/2008 правата, произтичащи от лицензиите за внос, не могат да се прехвърлят.
   4.   Прилагат се разпоредбите на член 153, параграф 3, първа алинея, първо изречение и втора алинея от Регламент (ЕО) № 1234/2007.
   Член 9
   Лицензиите за внос, издадени във връзка с частична покана за търг, са валидни от деня на издаването до края на третия месец, следващ месеца, в който е публикуван посоченият в член 6 регламент за изпълнение за частична покана.
   Член 10
   Не по-късно от последния работен ден на втората седмица след седмицата, в която е публикуван регламентът за изпълнение, посочен в член 6, компетентният орган уведомява Комисията относно количествата, за които се издават лицензии за внос съгласно настоящия регламент. Уведомлението се изпраща по електронен път в съответствие с образците и методите, предоставени на държавите-членки от Комисията.
   Член 11
   Настоящият регламент влиза в сила на третия ден след публикуването му в Официален вестник на Европейския съюз.

   Срокът му на действие изтича на 30 септември 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 ноември 2011 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 170, 30.6.2011 г., стр. 21.

      (3)  ОВ L 178, 1.7.2006 г., стр. 24.

      (4)  ОВ L 114, 26.4.2008 г., стр. 3.

      (5)  ОВ L 13, 19.1.2000 г., стр. 12.

      (6)  ОВ L 205, 3.8.1985 г., стр. 5.

      ПРИЛОЖЕНИЕ
      А.   Формулировки, посочени в член 8, параграф 2, буква в)

                  на български

                  :

                  Внесена при намалена ставка на митото съгласно Регламент (ЕС) № 1239/2011; референтен номер 09.4313

                  на испански

                  :

                  Importado con derecho de aduana reducido en virtud del Reglamento de Ejecución (UE) no 1239/2011; Número de referencia 09.4313

                  на чешки

                  :

                  Dovezeno se sníženou celní sazbou v souladu s prováděcím nařízením (EU) č. 1239/2011; Referenční číslo 09.4313

                  на датски

                  :

                  Importeret til en nedsat toldsats i henhold til forordning (EU) nr. 1239/2011; Referencenummer 09.4313

                  на немски

                  :

                  Eingeführt zum ermäßigten Zollsatz gemäß der Durchführungsverordnung (EU) Nr. 1239/2011; Referenznummer 09.4313

                  на естонски

                  :

                  Imporditud vähendatud tollimaksuga vastavalt määrusele (EL) nr 1239/2011; viitenumber 09.4313

                  на гръцки

                  :

                  Εισαγωγή με μειωμένο δασμό δυνάμει του εκτελεστικού κανονισμού (ΕΕ) αριθ. 1239/2011· αριθμός αναφοράς 09.4313

                  на английски

                  :

                  Imported at reduced customs duty pursuant to Implementing Regulation (EU) No 1239/2011; reference number 09.4313

                  на френски

                  :

                  Importés à des taux de droits réduits conformément au règlement d'exécution (UE) no 1239/2011; numéro de référence 09.4313

                  на италиански

                  :

                  Importato applicando un’aliquota ridotta del dazio doganale, a norma del regolamento di esecuzione (UE) n. 1239/2011; Numero di riferimento 09.4313

                  на латвийски

                  :

                  Importēts ar samazinātu muitas nodokli saskaņā ar Īstenošanas regulu (ES) Nr. 1239/2011; atsauces numurs 09.4313

                  на литовски

                  :

                  Importuota taikant sumažintą muitą pagal Įgyvendinimo reglamentą (ES) Nr. 1239/2011; Nuorodos numeris 09.4313

                  на унгарски

                  :

                  Behozatal csökkentett vámtétel mellett az 1239/2011/EU rendelet alapján; hivatkozási szám 09.4313

                  на малтийски

                  :

                  Impurtat b’dazju doganali mnaqqas skont ir-Regolament ta’ Implimentazzjoni (UE) Nru 1239/2011; Numru ta’ referenza 09.4313

                  на нидерландски

                  :

                  Ingevoerd tegen verlaagd douanerecht overeenkomstig Uitvoeringsverordening (EU) nr. 1239/2011; referentienummer 09.4313

                  на полски

                  :

                  Przywóz z zastosowaniem obniżonych stawek celnych zgodnie z rozporządzeniem wykonawczym (UE) nr 1239/2011; numer referencyjny 09.4313

                  на португалски

                  :

                  Importado a taxa reduzida de direito aduaneiro ao abrigo do Regulamento (UE) n.o 1239/2011; Número de referência 09.4313

                  на румънски

                  :

                  Importat cu taxă vamală redusă conform Regulamentului de punere în aplicare (UE) nr. 1239/2011; Număr de referință 09.4313

                  на словашки

                  :

                  Dovoz so zníženým clom podľa nariadenia (EÚ) č. 1239/2011; referenčné číslo 09.4313

                  на словенски

                  :

                  Uvoz po znižani carini v skladu z Izvedbeno uredbo (EU) št. 1239/2011; referenčna številka 09.4313

                  на фински

                  :

                  Tuonti alennetuin tullein asetuksen (EU) N:o 1239/2011 mukaisesti; Viitenumero 09.4313

                  на шведски

                  :

                  Importerad till nedsatt tullsats enligt genomförandeförordning (EU) nr 1239/2011; Referensnummer 09.4313

            Б.   Формулировки, посочени в член 8, параграф 2, буква г)

                  на български

                  :

                  Мито (мито върху приетата оферта)

                  на испански

                  :

                  Derecho de aduana (derecho de aduana de la oferta seleccionada)

                  на чешки

                  :

                  Clo: (clo platné pro vybranou nabídku)

                  на датски

                  :

                  Toldsats: (toldsats for det antagne bud)

                  на немски

                  :

                  Zollsatz: (Zollsatz für das erfolgreiche Angebot)

                  на естонски

                  :

                  Tollimaks: (hankelepingu suhtes kohaldatav tollimaks)

                  на гръцки

                  :

                  Δασμός: (δασμός της κατακυρωθείσας προσφοράς)

                  на английски

                  :

                  Customs duty: (customs duty of the awarded tender)

                  на френски

                  :

                  Droit de douane: (droit de douane du marché attribué)

                  на италиански

                  :

                  Dazio doganale: (dazio doganale dell’aggiudicazione)

                  на латвийски

                  :

                  Muitas nodoklis: (konkursā uzvarējušā piedāvājuma muitas nodoklis)

                  на литовски

                  :

                  Muitas (konkursą laimėjusiam pasiūlymui taikomas muitas)

                  на унгарски

                  :

                  Vámtétel: (a nyertes ajánlat szerinti vámtétel)

                  на малтийски

                  :

                  Dazju doganali: (dazju doganali tal-offerta magħżula)

                  на нидерландски

                  :

                  Douanerecht: (douanerecht voor de gegunde inschrijving)

                  на полски

                  :

                  Cło: (cło zatwierdzonej oferty)

                  на португалски

                  :

                  Direito aduaneiro: (direito aduaneiro aplicável à proposta adjudicada)

                  на румънски

                  :

                  Taxă vamală: (taxa vamală aplicabilă ofertei selecționate)

                  на словашки

                  :

                  Clo: (clo vybranej ponuky)

                  на словенски

                  :

                  Carina: (carina dodeljene ponudbe)

                  на фински

                  :

                  Tulli: (voittaneeseen tarjoukseen sovellettava tulli)

                  на шведски

                  :

                  Tullsats: (tullsats för det antagna anbudet)


title: Регламент за изпълнение (ЕС) 2016/862 на Комисията от 31 май 2016 година относно отказ за разрешаване на здравна претенция за храните, различна от претенциите, които се отнасят до намаляване на риска от заболяване и до развитието и здравето на децата (Текст от значение за ЕИП)

text:
               1.6.2016

               BG

               Официален вестник на Европейския съюз

               L 144/24

         РЕГЛАМЕНТ ЗА ИЗПЪЛНЕНИЕ (ЕС) 2016/862 НА КОМИСИЯТА
   от 31 май 2016 година
   относно отказ за разрешаване на здравна претенция за храните, различна от претенциите, които се отнасят до намаляване на риска от заболяване и до развитието и здравето на децата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 18, параграф 4 от него,
   като има предвид, че:

               (1)

               В Регламент (ЕО) № 1924/2006 се предвижда, че здравните претенции за храните са забранени, освен когато са разрешени от Комисията в съответствие с посочения регламент и са включени в списък на разрешените претенции.

               (2)

               В Регламент (ЕО) № 1924/2006 се предвижда също, че заявленията за разрешаване на здравни претенции се подават от стопанските субекти в областта на храните до националния компетентен орган на държава членка. Националният компетентен орган препраща валидните заявления на Европейския орган за безопасност на храните (ЕОБХ), наричан по-долу „Органът“, за научна оценка, както и на Комисията и на държавите членки за информация.

               (3)

               Комисията се произнася относно разрешаването на здравните претенции, като взема предвид становището на Органа. В някои случаи научната оценка на риска сама по себе си не може да предостави цялата информация, на която трябва да се основава дадено решение за управление на риска, и следователно трябва да бъдат взети под внимание и други основателни фактори, имащи отношение към разглеждания въпрос.

               (4)

               Във връзка със заявление, подадено от Oy Karl Fazer AB в съответствие с член 13, параграф 5 от Регламент (ЕО) № 1924/2006, Органът трябваше да се произнесе със становище по здравна претенция, свързана с ръжен хляб от подкваса с високо съдържание на фибри и намаляване на гликемичната реакция след хранене (въпрос № EFSA-Q-2014-00012 (2)). Предложената от заявителя претенция беше формулирана, както следва: „Консумацията на ръжен хляб от подкваса с високо съдържание на фибри допринася за намаляване на гликемичната реакция, придружено от намаляване на инсулиновата реакция след хранене“. По искане на Органа заявителят уточни, че по отношение на претендирания ефект ръженият хляб от подкваса с високо съдържание на фибри следва да бъде сравнен с глюкоза.

               (5)

               На 8 октомври 2014 г. Комисията и държавите членки получиха научното становище на Органа, който въз основа на предоставените данни стигна до заключението, че е установена причинно-следствена връзка между консумацията на почти всяка храна и намаляването на гликемичната реакция след хранене в сравнение с глюкозата.

               (6)

               В съответствие с член 6, параграф 1 и член 13, параграф 1 от Регламент (ЕО) № 1924/2006 здравните претенции трябва да се основават на общоприети научни доказателства. Разрешението може да бъде основателно отказано, ако здравните претенции не отговарят на общите и специалните изисквания на Регламент (ЕО) № 1924/2006, дори и в случай на положителна научна оценка от страна на Органа. Органът отбеляза в своето научно становище, че когато се изпитват сравними количества на налични въглехидрати от различни храни, съдържащи въглехидрати, почти всички храни, съдържащи въглехидрати, ще предизвикват намаляване на гликемичната реакция след хранене в сравнение с гликемичната реакция, предизвикана от консумацията на глюкоза. Освен това той посочи, че и храните с ниски количества въглехидрати или без налични въглехидрати предизвикват по-ниска гликемична реакция след хранене в сравнение с глюкозата.

               (7)

               Съгласно Регламент (ЕО) № 1924/2006 „претенция“ означава всяко съобщение или представяне, което заявява, създава впечатление или внушава, че дадена храна има определени характеристики. Претенцията относно ръжен хляб от подкваса с високо съдържание на фибри и гликемичната реакция след хранене създава впечатление, че ръженият хляб от подкваса с високо съдържание на фибри има определени характеристики във връзка с понижаването на гликемичната реакция след хранене в сравнение с глюкозата, докато всъщност почти всички храни имат този ефект. В член 3, параграф 2, буква а) от Регламент (ЕО) № 1924/2006 е посочено, че използването на здравни претенции не бива да е подвеждащо. Претенция, която създава впечатление, че дадена храна притежава определени благоприятни свойства, когато в действителност почти всички храни притежават тези свойства, е подвеждаща.

               (8)

               В светлината на изложеното по-горе претенцията относно консумацията на ръжен хляб от подкваса с високо съдържание на фибри и понижаването на гликемичната реакция не отговаря на изискванията на Регламент (ЕО) № 1924/2006 и поради това не следва да бъде включена в списъка на разрешените здравни претенции.

               (9)

               При определянето на мерките, предвидени в настоящия регламент, бяха взети предвид коментарите на заявителя, получени от Комисията по силата на член 16, параграф 6 от Регламент (ЕО) № 1924/2006.

               (10)

               Бяха проведени консултации с държавите членки,

         ПРИЕ НАСТОЯЩИЯ РЕГЛАМЕНТ:
   Член 1
   Здравната претенция, посочена в приложението към настоящия регламент, не се включва в списъка на Съюза на разрешените претенции, предвиден в член 13, параграф 3 от Регламент (ЕО) № 1924/2006.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 май 2016 година.

            За Комисията

            Председател

         Jean-Claude JUNCKER

      (1)  ОВ L 404, 30.12.2006 г., стр. 9.

      (2)  EFSA Journal (Бюлетин на ЕОБХ) 2014; 12(10):3837.

      ПРИЛОЖЕНИЕ

         Отхвърлена здравна претенция

                  Заявление — съответни разпоредби на Регламент (ЕО) № 1924/2006

                  Хранително вещество, вещество, храна или категория храна

                  Претенция

                  Номер на становището на ЕОБХ

                  Здравна претенция по член 13, параграф 5 въз основа на нови научни доказателства и/или включваща искане за защита на частни данни

                  Ръжен хляб от подкваса с високо съдържание на фибри

                  Намаляване на гликемичната реакция след хранене в сравнение с глюкоза

                  Q-2014-00012


title: Регламент за изпълнение (ЕC) № 482/2011 на Комисията от 18 май 2011 година за преустановяване на подаването на заявления за лицензии за внос за захарни продукти в рамките на някои тарифни квоти

text:
               19.5.2011

               BG

               Официален вестник на Европейския съюз

               L 132/11

         РЕГЛАМЕНТ ЗА ИЗПЪЛНЕНИЕ (ЕC) № 482/2011 НА КОМИСИЯТА
   от 18 май 2011 година
   за преустановяване на подаването на заявления за лицензии за внос за захарни продукти в рамките на някои тарифни квоти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 891/2009 на Комисията от 25 септември 2009 c за откриване и управление на някои тарифни квоти на Общността в сектора на захарта (2), и по-специално член 5, параграф 2 от него,
   като има предвид, че:

               (1)

               Количествата в заявленията за лицензии за внос, подадени до компетентните органи от 1 до 7 май 2011 г. в съответствие с Регламент (ЕО) № 891/2009, са равни на наличното количество с пореден номер 09.4319.

               (2)

               В съответствие с Регламент (ЕО) № 891/2009 до приключването на пазарната година следва да се преустанови подаването на допълнителни заявления за лицензии за пореден номер 09.4319,

         ПРИЕ НАСТОЯЩИЯ РЕГЛАМЕНТ:
   Член 1
   Подаването на допълнителни заявления за лицензии, съответстващи на посочените в приложението поредни номера, се преустановява до края на пазарната 2010/2011 година.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 май 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 254, 26.9.2009 г., стр. 82.

      ПРИЛОЖЕНИЕ

         „Захар от концесии по план CXL“

         Пазарна година 2010/2011

         Заявления, подадени от 1.5.2011 г. до 7.5.2011 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4317

                  Австралия

                  —

                  Преустановено

                  09.4318

                  Бразилия

                  —

                  Преустановено

                  09.4319

                  Куба

                      (1)

                  Преустановено

                  09.4320

                  Други трети държави

                  —

                  Преустановено

                  09.4321

                  Индия

                  —

                  Преустановено

                              „—“

                              :

                              Не се прилага: в Комисията не е получено заявление за лицензия.

         „Захар от Балканите“

         Пазарна година 2010/2011

         Заявления, подадени от 1.5.2011 г. до 7.5.2011 г.

                  Пореден №

                  Държава

                  Коефициент на разпределение
                  (в %)

                  Допълнителни заявления

                  09.4324

                  Албания

                  —

                  09.4325

                  Босна и Херцеговина

                  —

                  09.4326

                  Сърбия

                      (2)

                  09.4327

                  Бивша югославска република Македония

                  —

                  09.4328

                  Хърватия

                      (2)

                              „—“

                              :

                              Не се прилага: в Комисията не е получено заявление за лицензия.

         „Захар от извънреден и индустриален внос“

         Пазарна година 2010/2011

         Заявления, подадени от 1.5.2011 г. до 7.5.2011 г.

                  Пореден №

                  Тип

                  Коефициент на разпределение
                  (в %)

                  Допълнителни заявления

                  09.4380

                  Извънреден внос

                  —

                  Преустановено

                  09.4390

                  Индустриален внос

                      (3)

                              „—“

                              :

                              Не се прилага: в Комисията не е получено заявление за лицензия.

         (1)  Не се прилага: заявленията не надхвърлят наличните количества и са изцяло удовлетворени.

         (2)  Не се прилага: заявленията не надхвърлят наличните количества и са изцяло удовлетворени.

         (3)  Не се прилага: заявленията не надхвърлят наличните количества и са изцяло удовлетворени.


title: Регламент за изпълнение (ЕС) № 221/2012 на Комисията от 14 март 2012 година за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията клозантел  текст от значение за ЕИП

text:
               15.3.2012

               BG

               Официален вестник на Европейския съюз

               L 75/7

         РЕГЛАМЕНТ ЗА ИЗПЪЛНЕНИЕ (ЕС) № 221/2012 НА КОМИСИЯТА
   от 14 март 2012 година
   за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията клозантел
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества (МДСОК) за фармакологичноактивни субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да бъдат установени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храните от животински произход са установени в приложението към Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).

               (3)

               Понастоящем субстанцията клозантел е включена в таблица 1 от приложението към Регламент (ЕС) № 37/2010 като разрешена субстанция за мускул, мазнина, черен дроб и бъбрек при животни от рода на говедата и овцете, с изключение на животни, от които се добива мляко, предназначено за консумация от човека.

               (4)

               Ирландия представи на Европейската агенция по лекарствата искане за становище относно екстраполацията на съществуващото вписване за клозантел към мляко от говеда и овце.

               (5)

               Комитетът по лекарствените продукти за ветеринарна употреба препоръча установяването на временни МДСОК за клозантел за мляко от говеда и овце и заличаването на разпоредбата „Да не се прилага при животни, от които се добива мляко, предназначено за консумация от човека“.

               (6)

               Поради това вписването за клозантел в таблица 1 от приложението към Регламент (ЕС) № 37/2010 следва да бъде изменено, за да бъдат включени препоръчаните временни МДСОК за мляко от говеда и овце и да се заличи съществуващата разпоредба „Да не се прилага при животни, от които се добива мляко, предназначено за консумация от човека“. Срокът на действие на определените в таблицата временни МДСОК за клозантел следва да изтече на 1 януари 2014 г. Комитетът по лекарствените продукти за ветеринарна употреба препоръча да се даде срок от две години за приключването на научните изследвания, необходими, за да се отговори на списъка с въпроси, които Комитетът по лекарствените продукти за ветеринарна употреба отправи към Ирландия.

               (7)

               Целесъобразно е да се предвиди разумен срок, в който заинтересованите страни да предприемат евентуално необходимите мерки, за да се съобразят с новоустановените МДСОК.

               (8)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 14 май 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 март 2012 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      Вписването за клозантел в таблица 1 от приложението към Регламент (ЕС) № 37/2010 се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби
                     (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Клозантел

                     Клозантел

                     Говеда

                     1 000 μg/kg

                     Мускул

                     Противопаразитни средства/средства, действащи срещу ендопаразити“

                     3 000 μg/kg

                     Мазнина

                     1 000 μg/kg

                     Черен дроб

                     3 000 μg/kg

                     Бъбрек

                     Овце

                     1 500 μg/kg

                     Мускул

                     2 000 μg/kg

                     Мазнина

                     1 500 μg/kg

                     Черен дроб

                     5 000 μg/kg

                     Бъбрек

                     Говеда, овце

                     45 μg/kg

                     Мляко

                     Срокът на временните МДСОК изтича на 1 януари 2014 г.


title: Регламент за изпълнение (ЕС) № 1209/2011 на Комисията от 22 ноември 2011 година за определяне на фиксирани стойности при внос за определяне на входната цена на някои плодове и зеленчуци

text:
               23.11.2011

               BG

               Официален вестник на Европейския съюз

               L 305/57

         РЕГЛАМЕНТ ЗА ИЗПЪЛНЕНИЕ (ЕС) № 1209/2011 НА КОМИСИЯТА
   от 22 ноември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 23 ноември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 ноември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  51,9

                  MA

                  44,2

                  MK

                  57,4

                  TR

                  87,5

                  ZZ

                  60,3

                  0707 00 05

                  AL

                  64,0

                  EG

                  188,1

                  TR

                  93,5

                  ZZ

                  115,2

                  0709 90 70

                  MA

                  42,4

                  TR

                  132,9

                  ZZ

                  87,7

                  0805 20 10

                  MA

                  73,5

                  ZA

                  65,5

                  ZZ

                  69,5

                  0805 20 30, 0805 20 50, 0805 20 70, 0805 20 90

                  HR

                  41,7

                  IL

                  72,8

                  JM

                  134,1

                  MA

                  53,5

                  TR

                  80,2

                  UY

                  42,7

                  ZA

                  62,9

                  ZZ

                  69,7

                  0805 50 10

                  TR

                  57,4

                  ZZ

                  57,4

                  0808 10 80

                  CA

                  110,8

                  CL

                  90,0

                  CN

                  67,2

                  MK

                  41,0

                  NZ

                  64,9

                  US

                  71,3

                  ZA

                  108,1

                  ZZ

                  79,0

                  0808 20 50

                  AR

                  43,9

                  CN

                  60,4

                  ZA

                  73,2

                  ZZ

                  59,2

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 41/2013 на Комисията от 17 януари 2013 година за изменение на Регламент (ЕИО) № 441/91 относно класирането на определени стоки под кодове 17041019 , 17041099 и 95021010 от Комбинираната номенклатура и отмяна на Регламент (ЕИО) № 1287/83

text:
               22.1.2013

               BG

               Официален вестник на Европейския съюз

               L 18/1

         РЕГЛАМЕНТ ЗА ИЗПЪЛНЕНИЕ (ЕС) № 41/2013 НА КОМИСИЯТА
   от 17 януари 2013 година
   за изменение на Регламент (ЕИО) № 441/91 относно класирането на определени стоки под кодове 1704 10 19, 1704 10 99 и 9502 10 10 от Комбинираната номенклатура и отмяна на Регламент (ЕИО) № 1287/83
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               В съответствие с Регламент (ЕИО) № 441/91 на Комисията от 25 февруари 1991 г. относно класирането на определени стоки под кодове 1704 10 19, 1704 10 99 и 9502 10 10 от Комбинираната номенклатура и отмяна на Регламент (ЕИО) № 1287/83 (2) пластмасовите кукли с прозрачен гръден кош, запълнен с дъвки с формата на малки бонбони, са класирани под кодове по КН 1704 10 19 и 1704 10 99 по отношение на бонбоните и под код по КН 9502 10 10 по отношение на куклите. Като следствие от въвеждането на забележка 4 към глава 95 от Комбинираната номенклатура, считано от 1 януари 2007 г., тези позиции следва да се класират заедно като комбинации с основен характер на играчка под код по КН 9503 00 21.

               (3)

               Поради това Регламент (ЕИО) № 441/91 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Таблицата в приложението към Регламент (ЕИО) № 441/91 се заменя с таблицата, дадена в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 януари 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 52, 27.2.1991 г., стр. 9.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Пластмасова кукла с подвижни крайници, висока 140 mm, с прозрачен гръден кош, запълнен с приблизително 10 g малки бонбони, съдържащи захароза, които могат да се изваждат през отвор под катарамата на колана на куклата.

                  9503 00 21

                  Класирането се определя според общи правила 1 и 6 за тълкуване на Комбинираната номенклатура, от забележка 4 към глава 95, както и от описанието на кодове по КН 9503 00 и 9503 00 21.
                  Изделията не могат да бъдат считани за „стоки, представени в комплекти, пригодени за продажба на дребно“ по смисъла на общо правило 3, буква б), тъй като те не са представени заедно в отговор на конкретна потребност или за извършването на специфична дейност. Те не са свързани една с друга и не са предназначени да бъдат използвани заедно или в съчетание една с друга (бонбоните са продукти за консумация, докато куклата е предназначена за игра).
                  Куклата е изделие по позиция 9503, комбинирано с бонбони по позиция 1704, а комбинацията е с основен характер на играчка (вж. също обяснителните бележки към КН по забележка 4 към глава 95).
                  Следователно тя трябва да бъде класирана в код по КН 9503 00 21 като кукла.


title: Регламент за изпълнение (ЕС) № 479/2011 на Комисията от 17 май 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година

text:
               18.5.2011

               BG

               Официален вестник на Европейския съюз

               L 131/20

         РЕГЛАМЕНТ ЗА ИЗПЪЛНЕНИЕ (ЕС) № 479/2011 НА КОМИСИЯТА
   от 17 май 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2010/11 пазарна година се определя от Регламент (ЕC) № 867/2010 на Комисията (3). Тези цени и мита са последно изменени с Регламент (ЕC) № 473/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент (ЕC) № 867/2010, за 2010/11 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 18 май 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 май 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 259, 1.10.2010 г., стр. 3.

      (4)  ОВ L 129, 17.5.2011 г., стр. 12.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 18 май 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  43,06

                  0,00

                  1701 11 90 (1)

                  43,06

                  1,99

                  1701 12 10 (1)

                  43,06

                  0,00

                  1701 12 90 (1)

                  43,06

                  1,69

                  1701 91 00 (2)

                  42,59

                  4,69

                  1701 99 10 (2)

                  42,59

                  1,56

                  1701 99 90 (2)

                  42,59

                  1,56

                  1702 90 95 (3)

                  0,43

                  0,26

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.